Република Србија

УНИВЕРЗИТЕТ У НИШУ

ФИЛОЗОФСКИ ФАКУЛТЕТ

Број: 373/1-1-01

29. 12. 2025.

**И З В О Д И З З А П И С Н И К А**

Са III седнице Наставно-научног већа Филозофског факултета у Нишу, одржане 24. и 29. децембра 2025. године.

Седници je, 24. децембра 2025, године, присуствовалo 130 чланoва Већа и то: 110 чланова ННВ из реда наставника (од укупно 133 чланa који имају право да гласају) и 20 студента (од укупно 28).

Декан Факултета, проф. др Владимир Јовановић, констатовао је да постоји кворум за рад и пуноважно одлучивање. С обзиром да су члановима ННВ, у међувремену достављене измене и допуне материјала за седницу, Декан је предложио да се измењени и допуњени дневни ред усвоји уз још један предлог да тачка која је предвиђена као друга, а односи се на увајање измена и допуна Статута Факултета, разматра као седаманаеста на дневном реду с обзиром да постоји могућност да расправа буде мало дужа, тако да је предложен следећи

**Д Н Е В Н И Р Е Д**

1. Разматрање и усвајање Извода из записника са седнице одржане 26. новембра 2025. године
2. Доношење предлога одлуке о усвајању Извештаја о раду Филозофског факултета Универзитета у Нишу за 2025. годину и Годишњег плана рада Филозофског факултета Универзитета у Нишу за 2026. годину
3. Доношење предлога одлуке о усвајању измена и допуна Финансијског плана за 2025. годину
4. Доношење предлога одлуке о усвајању Финансијског плана за 2026. годину и Плана јавних набавки за 2026. годину
5. Доношење одлуке о усвајању Плана извођења наставе и распоређивања наставника и сарадника на студијским програмима свих нивоа студија Филозофског факултета Универзитета у Нишу, у школској 2025/2026. години
6. Доношење одлуке о усвајању Извештаја o броју уписаних студената у прву годину мастер академских студија и Извештаја o броју уписаних студената у прву годину докторских академских студија школске 2025/2026. године, у првом и другом уписном року
7. Доношење одлуке о прихватању извештаја Комисије за оцену и одбрану урађене докторске дисертације и достављању Универзитету на сагласност
8. Доношење одлука о образовању комисије за oцену и одбрану урађене докторске дисертације
9. Доношење одлуке о образовању комисије за оцену научне заснованости предложене теме докторске дисертацијe
10. Доношење одлукe о прихватању позитивних рецензија
11. Доношење одлуке о усвајању предлога интерних пројеката Филозофског факултета у Нишу
12. Доношење одлуке о усвајању Елабората о оснивању Департмана за синологију и предлога за оснивање Департмана за дефектологију и инклузивну подршку
13. Доношење одлукe о давању сагласности за ангажовање професора емеритуса
14. Доношење одлуке о давању сагласности за ангажовање наставника за рад на другој високошколској установи
15. Доношење одлуке о усвајању Извештаја о одржаном научном скупу
16. Разматрање захтева већа департмана, наставника, сарадника и студената и доношење одговарајућих одлука
17. Доношење предлога одлуке о усвајању измена и допуна Статута Факултета

Измењени и допуњени дневни рд усвојен је већином гласова (10 гласова је било против и 2 уздржана).

**Т а ч к а 1.**

Извод из записника се седнице ННВ одржане 26. новембра 2025. године усвојен је већином гласова (1 глас је био уздржан).

**Т а ч к а 2.**

**I** У оквиру тачке дневног реда која се односила на усвајање Извештаја о раду Декан је отворио дискусију. Доц. др Милош Јовановић је указао на то да из прилога који иду уз Извештај о раду треба избрисати коментаре. Проф. др Душан Стаменковић је скренуо пажњу да научни скуп ДПП 2025. године није био одржан и да је потребно да се избрише из увода Извештаја о раду.

Извештај о раду за 2025. годину са предложеним изменама усвојен је већином гласова (1 глас је био уздржан).

**II** Годишњи плаа рада Филозофског факултета Универзитета у Нишу за 2026. годину једногласно је усвојен.

**Т а ч к а 3.**

Декан је дао реч руководиоцу Финансијске службе, Јелени Николић, која је члановима Већа дала информације да су измене и допуне Финансијског плана за 2025. годину условљене изменама Плана набавки Филозофског факултета у Нишу за 2025. годину, које су усвојене кроз предлог одлуке о изменама и допунама Плана набавки Факултета 29. 10. 2025. године, као и изменама и допунама Закона о високом образовању и изменама и допунама Уредбе о коефицијентима за обрачун и исплату плата запослених у јавним службама, те је у том смислу дошло до другачијег начина финансирања сталних трошкова и другачијег утрошка средстава по основу покрића сталних трошкова из постојећих извора финансирања.

Измене и допуне Финансијског плана за 2025. годину једногласно су усвојене.

**Т а ч к а 4.**

Јелена Николић, руководилац Финансијске службе извештавала је о Финансијском плану за 2026. годину. Рекла је да се још увек очекују додатне информације од стране надлежног Министрарства и да би се након тога План требало импортовати у прoграм СПИРИ.

Финансијски план за 2026. годину и План набавки усвојени су већином гласова (1 глас је био против).

**Т а ч к а 5.**

План извођења наставе и распоређивања наставника и сарадника на студијским програмима свих нивоа студија Филозофског факултета Универзитета у Нишу, у школској 2025/2026. години усвојен је већином гласова (1 глас уздржан).

**Т а ч к а 6.**

**I** Извештај o броју уписаних студената у прву годину мастер академских студија школске 2025/2026. године, у првом и другом уписном року једногласно је усвојен.

**II** Извештај o броју уписаних студената у прву годину докторских академских студија школске 2025/2026. године, у првом и другом уписном року једногласно је усвојен.

Продеканица за наставу, проф. др Драгана Јовановић је обавестила чланове Већа да је Централна комисија за упис предлажила да се непопуњена буџетска места доделе најбоље рангираним самофинансирајућим студентима уписаним у првом уписном року (узимајући у обзир све студијске програме, број одобрених буџетских места, и број уписаних кандидата). Рангирањем свих самофинансирајућих студената уписаних у првом уписном року и имајући у виду додељене квоте, предлог Централне комисије је да се непопуњена буџетска места прерасподеле на студијске програме мастер академских студија англистике, педагогије, психологије, образовање наставника предметне наставе, социјалне политике и социјалног рада и комуникологије. У статус буџетских студената биће преведени најбоље пласирани самофинансирајући студенти уписани у првом уписном року на наведеним студијским програмима.

Предлог Централне комисије о прерасподели буџетских места једногласно је усвојен.

**Т а ч к а 7.**

**I** Након разматрања предлога Већа Департмана за психологију, Наставно-научно веће донело је, једногласно, одлуку:

***Прихвата се***извештај комисије за оцену и одбрану урађене докторске дисертације кандидаткиње мср Кристине Цветковић, студенткиње докторских академских студија Психологије, под насловом: *Психолошки корелати употребе паметног телефона у неакадемске сврхе током учења.*

Одлука ће бити достављена Универзитету у Нишу на даље разматрање и усвајање.

**II** Након разматрања предлога Већа Департмана за англистику, Наставно-научно веће донело је, једногласно, одлуку:

***Прихвата се***извештај комисије за оцену и одбрану урађене докторске дисертације кандидаткиње мср Наталије Стевановић, студенткиње докторских академских студија Филологије, под насловом *Novels by Kathy Acker, Sylvia Plath, and Toni Morrison in the Context of Trauma Studies* / *Романи Кети Екер, Силвије Плат и Тони Морисон у контексту студија Трауме*.

Одлука ће бити достављена Универзитету у Нишу на даље разматрање и усвајање.

**Т а ч к а 8.**

**I** Након разматрања предлога Већа Департмана за педагогију, Наставно-научно веће донело је, једногласно, предлог одлуке:

***Образује се*** Комисија за оцену и одбрану урађене докторске дисертације мср Александрe Јовановић, студенткињe докторских академских студија Педагогије под насловом: *Управљање интензитетом вршњачких конфликата у савременој школи*, у саставу:

1. Др Драгана Јовановић, ванредни професор Филозофског факултета Универзитета у Нишу, ужа научна област Педагогија, председник
2. Др Бисера Јевтић, редовни професор Филозофског факултета Универзитета у Нишу, ужа научна област Педагогија, ментор
3. Др Бране Микановић, редовни професор Филозофског факултета Универзитата у Бањој Луци, ужа научна област Педагогија, члан
4. Др Марија Јовановић редовни професор Филозофског факултета Универзитета у Нишу, ужа научна област Педагогија, члан.

Предлог одлуке биће достављен Универзитету у Нишу на даље разматрање и усвајање.

**Т а ч к а 9.**

**I** Након разматрања предлога Већа Департмана за србистику, Наставно-научно веће донело је, већином гласова предлог одлуке (7 уздржаних гласова):

***Именује се*** Комисија за оцену научне заснованости предложене теме докторске дисертације мср Саре Немат, студенткиње докторских академских студија Филологије, под насловом: *Посланице Светог апостола Павла у српској житијној књижевности*, у саставу:

1. Др Маја Анђелковић, редовни професор Филолошко-уметничког факултета Универзитета у Крагујевцу, ужа научна област Српска књижевност, председник;
2. Др Драгиша Бојовић, редовни професор Филозофског факултета Универзитета у Нишу, ужа научна област Српска и компаративна књижевност;
3. Др Предраг Петровић, редовни професор Православног богословског факултета Универзитета у Београду, ужа научна област Систематско богословље.

Предлог одлуке биће достављен Универзитету у Нишу на даље разматрање и усвајање.

**II** Након разматрања предлога Већа Департмана за србистику, Наставно-научно веће донело је, једногласно предлог одлуке:

***Именује се*** Комисија за оцену научне заснованости предложене теме докторске дисертације мср Милице Миленковић, студенткиње докторских академских студија Србистике, под насловом *Књижевност југоистичне Србије у научном, културном и образовном контексту*, у саставу:

1. Др Снежана Милосављевић Милић, редовни професор Филозофског факултета Универзитета у Нишу, ужа научна област Српска и компаративна књижевност, председник;
2. Др Снежана Божић, ванредни професор Филозофског факултета Универзитета у Нишу, ужа научна област Српска и компаративна књижевност;
3. Др Александар Костадиновић, доцент Филозофског факултета Универзитета у Приштини са седиштем у Косовској Митровици, ужа научна област Историја српске књижевности;
4. Др Марина Јањић, редовни професор Филозофског факултета Универзитета у Нишу, ужа научна област Српски језик.

Предлог одлуке биће достављен Универзитету у Нишу на даље разматрање и усвајање.

**III** Након разматрања предлога Већа Департмана за англистику, Наставно-научно веће донело је, једногласно, предлог одлуке:

***Именује се*** Комисија за оцену научне заснованости предложене теме докторске дисертације мср Марка Митића, студента докторских академских студија Филологије, под насловом *Историјска поетика америчког циклуса кратких прича друге половине двадесетог века* / *Historical Poetics of the American Short Story Cycle in the Second Half of the Twentieth Century*, у саставу:

1. Др Сања Игњатовић, доцент Филозофског факултета Универзитета у Нишу, ужа научна област Англоамеричка књижевност и култура, председник;
2. Др Ана Коцић Станковић, ванредни професор Филозофског факултета Универзитета у Нишу, ужа научна област Англоамеричка књижевност и култура;
3. Др Александра Вукотић, доцент Филолошког факултета Универзитета у Београду, ужа научна област Англистика.

Предлог одлуке биће достављен Универзитету у Нишу на даље разматрање и усвајање.

**Т а ч к а 10.**

**I** На предлог Већа Департмана за психологију Наставно-научно веће донело је, једногласно, одлуку о усвајању позитивних рецензија које су напислаи др Александра Костић, редовни професор у пензији Филозофског факултета Универзитета у Нишу, др Драган Попадић, редовни професор Филозофског факултета Универзитета у Београду и др Владимир Турјачанин, редовни професор Филозофског факултета Универзитета у Бањој Луци за монографију под насловом: *Између емоција и очекивања: родне норме у области примарних емоција и њихове импликације* аутора доц. др Марије Пејичић.

**II** На предлог Већа Департмана за француски језик и књижевност Наставно-научно веће донело је, једногласно, одлуку о усвајању позитивних рецензија које су написали др Сибелан Форестер, редовни професор Универзитета у Свортмору, САД, др Игор Перишић, научни саветник Института за књижевност и уметност, Београд и др Снежана Милосављевић Милић, редовни професор Филозофског факултета Универзитета у Нишу за монографију под насловом: „Јелена Ј. Димитријевић *К Сунцу за Сунце*“, коју су приредили др Биљана Дојчиновић, редовни професор Филолошког факултета Универзитета у Београду и др Владимир Ђурић, доцент Филозофског факултета Универзитета у Нишу.

**III** На предлог Већа Департмана за француски језик и књижевност Наставно-научно веће донело је, једногласно, одлуку о усвајању позитивних рецензија које су написали др Снежана Гудурић, редовни професор Филозофског факултета Универзитета у Новом Саду, др Фредерикос Валетопулос, редовни професор Факултета за књижевност и језике Универзитета у Поатјеу, Француска (Freiderikos Valetopoulos, professeur des universités, Université de Poitiers, Faculté des lettres et des langues, France) и др Ирина Бабамова, редовни професор Филолошког факултета „Блаже Конески” Универзитета Св. „Кирил и Методиј” у Скопљу, Република Северна Македонија за уџбеник под насловом: *Syntaxe de la phrase complexe dans la langue française, Volume 1* (*Синтакса комплексне реченице у француском језику*, прва књига), аутора проф. др Селене Станковић и доц. др Јелене Јаћовић.

**Т а ч к а 11.**

Декан је позвао чланове ННВ да се изјасне о усвајању интерних пројеката организационих јединица Факултета, као и о кровном називу обједињеног интерног пројекта за 2025. годину. У дискусији су учествовали доц. др Ненад Радуловић, доц. др Немања Крстић, проф. др Ирена Љубомировић и проф. др Татјана Пауновић. Након дискусије Декан Факултета је ставио на гласање предлоге интерних пројеката департмана (већином гласова усвојено, 4 уздржана гласа) а затим је једногласно усвојен и кровни назив обједињеног интерног пројекта *Наука, настава и тржиште рада у сусрет 55. годишњици рада Филозофског факултета Универзитета у Нишу*.

**Т а ч к а 12.**

Декан је у оквиру ове тачке обавестио чланове ННВ да је дошло до измене у називу предложеног новог департмана и да је у садашњем новом предлогу уважена сугестија људи који су непосредно из саме струке, а који су предложили овај назив департмана као и због тога што је овај назив департмана оно што имају многи факултети у региону. Затим је најавио да је потребно да се крене у процедуру са реализацијом идеја и предлога који се налазе у програму рада и деловања Филозофског факултета у периоду од 2025. до 2028. године онако како је представљено члановима Већа приликом избора нове управе и ово су почетни кораци. Подсетио је да је предложен развој факултета у два правца, једног који ће се тицати развоја друштвеног сектора и другог који ће се тицати филолошког дела, а да би та два програма могла да буду спроведена, неопходно је да институционализујемо два департмана на Филозофском факултету. Рекао је да је потребно много времена док се департмани не формирају, док се на основу ових елабората не створи и кадровски потенцијал, док се не формира студијски програм и све то не акредитује. Тако да је ово заправо само један почетак, а процес ће бити онакав какав и треба да буде, где ће се поштовати сви услови који су прописани законом и правилима о формирању студијских програма и организационих јединица на факултету.

За дискусију се јавио доц. др Милош Јовановић, поставио је питање које се односи на недостатак простора који већ постоји као проблем и рекао да је изненађен да се овај предлог нашао у изменама Статута, а да пре тога није о томе било речи. Декан је рекао да је кроз експозе који је изнео у два наврата, у априлу, и у јуну месецу, помињу ова два департмана и ови програми, као могућност, као развојни правци за даље деловање Филозофског факултета. Такође је рекао да су просторни услови врло важно питање, али ови департмани и студијски програми неће кренути у реализацију док се не створе просторни услови.

Продеканица за наставу, проф. др Драгана Јовановић говорила је о оснивању Департмана за специјалну едукацију и рехабилитацију. Департман ће такође окупљати велики број професора који су тренутно ангажовани на другим департманима, али ће поред њих обухватати и оне стручњаке чији профили нису заступљени ни на једном од наших департмана. Да би се израдио студијски програм биће потребно две године, а сада можемо да га унесемо као организациону јединицу у осниивању. С обзиром да ми имамо сродне департмане, сродне студијске програме могли бисмо већи део стручњака из тих области да ангажујемо за један део студијског програма, а свакако бисмо морали да ангажујемо стручњаке чија је ужа специјалност специјална едукација и рехабилитација. Измећу осталог предеканица је споменула да ће за овај студијски програм бити потребна и специјализована учионица (сензорна соба) где би се студенти обучавали. Проф. др Јелена Опсеница Костић је пренела став својих колега са Департмана да не сматрају да су предмети тако сродни да би могли да едукују студенте из области специјалне едукације и рехабилитације. Проф. др Драгана Јовановић је у вези са тим додала да је мислила пре свега на опште предмете, психологију, педагогију... којих има на свим студијским програмима, а не на уско стручне предмете. Проф. др Јасмина Петровић рекла је да је потпуно у реду да се направе елаборати о оснивању, у нашем граду постоји реална потреба, али је поставила питање, с обзиром да имамо довољно времена зашто не бисмо прво осмисли студијски програм, акредитовали, па тек онда оформили департмане. Проф. др Татјана Пауновић дала је предлог да се преформулише ова одлука тако да то буде покретање иницијативе за оснивање нових студијских програма. Декан је рекао да је план био да се направи правни оквир тако што би се најпре у Статут унели називи департмана, формирали департмани, који ће касније деловати у правцу формирања и реализације студијских програма. Након тога приступило се гласању за усвајање предлога о оснивању Департмана за специјалану екдукацију и рехабилитацију: за су била 84 члана и 6 уздржаних, тако да је предлог усвојен већином гласова. Затим је већином гласова усвојен и Елаборат о оснивању Департмана за синологију (1 глас против и 2 уздржана).

**Т а ч к а 13.**

Наставно-научно веће, је једногласно, донело одлуку да се др Љубиша Митровић, професор емеритус, ангажује за извођење наставе и спровођење испита из предмета: *Савремена социологија* (дели са доц. др Милошем Јовановићем) обавезни предмет у I семестру Докторских академских студија у школској 2025/2026. години.

**Т а ч к а 14.**

ННВ Факултета је донело одлуке о давању претходних одобрења и сагласности за ангажовање:

1. Др Снежани Милосављевић Милић, редовном професору, за извођење наставе и испита из предмета: *Теорија жанрова* (2 часа предавања, II семестар) на Докторским студијама Филологијa - наука о књижевности, у школској 2025/2026. години, на Филолошком факултету Универзитета у Бањој Луци;
2. Др Добрили Бегенишић, доценту, за извођење наставе и испита из предмета: *Превођење и култура* (4+0) у школскoj 2025/2026. години, на мастер академским студијама на Катедри за германистику Филолошког факултета Универзитета у Београду;
3. Др Николети Момчиловић, доценту, за извођење наставе и испита из предмета *Немачки језик* (3+0) на Основним академским студијама права (коефицијент оптерећења 0,75) ради приказивања у акредитацији Правног факултета Универзитета у Нишу;
4. Др Весни Симовић, ванредном професору, за ивођење наставе и испита из предмета *Француски језик* (3+0) на Основним академским студијама права (коефицијент оптерећења 0,75) ради приказивања у акредитацији Правног факултета Универзитета у Нишу.
5. Др Велимиру Илићу, ванредном професору, за ивођење наставе и испита из предмета *Руски језик* (3+0) на Основним академским студијама права (коефицијент оптерећења 0,75) ради приказивања у акредитацији Правног факултета Универзитета у Нишу

**Т а ч к а 15.**

На предлог Већа Департмана за педагогију Наставно-научно веће Факултета донело је, једногласно, одлуку о усвајању Извештаја о одржаном научном скупу са међународним учешћем *Васпитање данас: између традиционалних вредности и савремених изазаова.*

**Т а ч к а 16.**

Након разматрања захтева већа департмана и центара, донело је следеће одлуке:

1. ***Усваја се*** предлог да новинарка Удружења новинара Србије, Александра Ничић, студентима прве године ОАС психологије, на изборном предмету Медијска писменост у дигиталном добу, одржи реадионицу на тему Етичка примена алата вештачке интелигенције за генерисање садржаја, 20. јануара 2026. године;
2. ***Усваја се*** предлог да Марија Копривица Лелићанин, SAE Institute Milano (AFAM - Alta Formazione Artistica e Musicale), научни сарадник, одржи гостујуће предавање *Made in Italy: универзални језик у оглашавању* студентима треће године Комуницирања и односа са јавношћу на предмету Маркетинг и јавност 13. 1. 2026. године;
3. ***Одобрава се*** доц. др Немањи Крстићу, доц. др Милошу Јовановићу и проф. др Данијели Гавриловић службени пут у периоду од 19. 1. до 24. 1. 2026. години ради учествовања на конференцији *Cultural Vulnerabilities and Planetary Problems: Creating New Sociological Studies of Culture Between Fragility and Fortitude Sapienza University of Rome, January 2026*;
4. ***Одобрава се*** доц. др Милану Јовановићу, плаћено одсуство у периоду од 2. 3. 2026. године до 14. 7. 2026. године, ради усавршавања у оквиру Лабораторије за експерименталну филозофију (KogniLab) на Филозофском факултету Универзитета у Варшави (Пољска);
5. ***Усваја се*** промена наставника и испитивача због одласка у пензију проф. др Бојане Цвејић и трудничког одсуства доц. др Наташе Лазовић:

* почев од децембарског испитног рока на свим предметима на којима је ангажована проф. др Бојана Цвејић наставник, односно испитивач и потписник записника биће проф. др Милица Митровић;

- почев од децембарског испитног рока на свим предметима на којима је ангажована доц. др Наташа Лазовић наставник, односно испитивач и потписник записника биће проф. др Милица Тошић-Радев;

1. Јинг Гао, предавач кинеског језика, ангажује се за потребе организовања курса кинеског језика на Филозофском факултету Универзитета у Нишу, од 10. јануара 2026. године до 31. јула 2026. године, у склопу Инсистута Конфучије;
2. Међународна конференција Дани примењене психологије за 2026. годину (*21st International Conference Days of Applied Psychology*) одржаће се под називом *Психологија у фокусу: Увиди, трендови и трансформације* (*Psychology in Focus: Insights, Trends, and Transformations*)а планирани датум одржавања је 25. и 26. септембар 2026. године;
3. ***Именује се***проф. др Драгана Павловић уместо проф. др Наташе Симеуновић Бајић за председника Комисије за спровођење пријемног испита на ДАС *Медији и друштво*, а доц. др Андреј Благојевић за заменика доц. др Ивани Стаменковић;
4. ***Усваја се*** предлог да се Одлука ННВ бр. 258/1-13-6-01 од 29.10.2025. године о организацији наставе допуни на следећи начин: наставу на курсу *Граматика* на предмету *Савремени енглески језик 1* држаће заједно Сидарт Реди, Фулбрајтов стипендиста и Љиљана Марковић, виши лектор, до краја јесењег семестра академске 2025/2026. године; предиспитне обавезе, израду, прегледање и оцењивање тестова за колоквијум и завршне испите и усмени испит обављаће Љиљана Марковић.

**Т а ч к а 17.**

У оквиру ове тачке дневног реда отворена је дискусија у вези са изменама и допунама Статута Факултета. Декан је дао образложење да се у овом предлогу измене Статута налазе два модела, односно два формата за рад Наставно-научног већа: једно делегатско веће и веће у проширеном саставу, односно које ће обухватати укупан састав наставника на Филозофском факултету. Постојала би могућност да у зависности од потребе сазивамо једно или друго веће, у зависности од тога да ли су озбиљнија питања на дневном реду или су углавном процедуралне ствари које могу да се разрешавају кроз деловање једног, мањег, оперативнијег, функционалнијег тела. У том смислу то Наставно-научно веће у проширном саставу одлучивало би о свим кључним и крупним питањима везаним за наш факултет. Проф. др Милица Тошић Радев је рекла да сматра да сада није прави тренутак да се о томе одлучује. Проф. др Душан Стаменковић је рекао да је у овој ситуацији у којој се налазимо битно да сви учествују и скренуо пажњу да се број чланова сваког депатмана разликује и у том смислу, процентуално посматрано, заступљеност у делегатском већу не би могла да буде иста за све департмане. Проф. др Нермин Вучељ се укључио у дискусију и рекао да је смањење броја чланова Наставно-научног већа бирократизација и да је боље да сви наставници, као чланови Већа, имају прилику да се њихов глас чује, него да их представљају делегати. Такође је проф. др Вучељ скренуо пажњу да је потребно боље језички формулисати поједине чланове Статута. Декан је рекао да ће Статут бити лекторисан. Затим је додао да је Веће у проширеном саставу управо оно што имамо и сада, значи, то не бисмо изгубили, делегатско веће би било само нешто што је форма која би била активирана у тренуцима када нам није неопходно да сазивамо све наставнике и да сви буду присутни око одлучивања рачунајући на то да ће департмани већ и унапред имати формиране ставове по тим питањима и да ће њихови чланови, овде је предвиђено три, бити у стању да адекватно репрезентују став својих департмана. Потом је рекао да ако чланови Већа сматрају да то доводи у сумњу легитимитет једног таквог тела, може да и даље једини облик стручног органа Филозофског факултета буде Наставно-научно веће у садашњем облику. Овај амандман, стављен је на гласање. За њега су гласала 82 члана ННВ, тако да је предлог усвојен. За усвајање предлога да ННВ има два формата гласало је 9 чланова.

Проф. др Александра Јанић Митић је предложила да се у Статут унесе формулација да „страни лектори за македонски и бугарски језик организационо припадају Департману за србистику“. Проф. др Јасмина Ђорђевић се укључила у дискусију и рекла да је секретару Факултета и Служби за опште и правне послове послала предлог за допуну Статута, како би се прецизирали послови Већа Центра за стране језике, у оквиру члана 34. Статута. Оба амандмана су једногласно усвојена.

Проф. др Владимир Хедрих је предложио да се избрише став где се наводи да Декан разрешава управнике департмана. За је гласало 37 чланова ННВ, предлог није усвојен.

Проф. др Душан Стаменковић је предложио да се из Предлога одлуке о изменама и допунама Статута избрише списак услова за избор у научна звања, да остану само звања, а услови за избор већ су прописани правилницима. Овај амандман је једногласно усвојен.

У дискусији која се однослила на питање да ли у Статуту треба да буду наведени Департман за специјалну едукацију и рехабилитацију и Департман за синологију, или најпре треба направити студијске програме учествовали су проф. др Татјана Пауновић, проф. др Владимир Јовановић, проф. др Милица Тошић Радев, проф. др Јасмина Ђорђевић и проф. др Јасмина Петровић. С обзиром да је велики број наставника напустио седницу, остало је 79 чланова. Седница је прекинута у 14.10 сати.

Наставак седнице одржао се у понедељак, 29. 12. 2025. године. Присуствовало је 103 наставника и 14 студената. Декан је констатовао да постоји кворум за рад. Поново је покренута расправа која се односи на став да Декан разрешава управника департмана. Проф. др Душан Стаменковић је предложио да се разрешење управника повеже са дисциплинским поступком. Декан је ставио овај амандман на гласање. Већином гласова амндман је усвојен (1 глас је био уздржан). Након тога, Декан је предложио да се гласа о усвајању Предлога о изменама и допунама Статута Факултета. За је гласало 58 чланова. С обзиром да је за доношење одлуке било потребно 82 гласа, предлог није усвојен.

Седница је завршена у 12.30 сати.

ЗАПИСНИК ВОДИЛА ПРЕДСЕДНИК ВЕЋА

Сандра Ђорђевић Проф. др Владимир Ж. Јовановић